A l’atenció del responsable del servei de transport col·lectiu del Vallès occidental:

Com a família usuària del servei de transport escolar col·lectiu al CEIP Escola Bellaterra, m’adreço a vostès per mostrar-li la meva disconformitat en el procés de sol·licitud del servei pel motiu que EXPOSO a continuació:

En aquest moment, a punt de finalitzar el curs actual 2011-2012 encara no tenim informació sobre el preu del servei de transport escolar pel proper curs. Tot i així, hem rebut la vostra sol·licitud de renovació del contracte del servei, on hem d’indicar totes les nostres dades bancàries per tal d’atendre la domiciliació del pagament d’un preu públic de qual no en tenim coneixement.

Segons s’estableix a la **Llei 3/1993, de 5 de març, de l’Estatut del consumidor, en el seu article** 9.c La Generalitat ha de vetllar perquè, d'acord amb la normativa vigent, els consumidors puguin rebre informació suficient i fàcilment accessible sobre els preus, les tarifes i les condicions de venda o utilització en els punts de venda de béns i en els establiments de prestació de serveis.

A més, tal i com indica la vostra pagina web en l’apartat Serveis i Tràmits – Serveis – Transport Escolar – En l’apartat 2. Servei Transport No Obligatori, textualment posa: ***Per a la utilització d’aquest servei s’ha establert un preu públic, actualitzable abans del període d’inscripció de cada curs escolar, i que han de fer efectiu els alumnes que vulguin utilitzar el servei.***

Per tant, no podem entendre com un propi departament de la Generalitat ens demani que signem un xec en blanc, acte que vulnera els nostres drets com a consumidors i usuaris.

Per tot això i per no perdre l’oportunitat d’optar al citat servei,

SOL.LICITO rebre informació sobre els preus del servei abans de la finalització del termini de presentació de sol·licituds fixat pel proper dia 19 de juny. (segons indica el seu full d’inscripció en primera convocatòria).

Així mateix en el cas que aquesta sol·licitud no sigui atesa o que l’increment de preus sigui desmesurat respecte a la quota del curs anterior, l’informo que em reservo el dret d’emprendre les mesures d’actuació necessàries per tal de defensar els meus interessos com a usuari.

Ben cordialment,

Nom família..

DNI ...

Mail...

.